Riia–Pihkva maantee
**Riia–Pihkva maantee** (põhimaantee nr 7) on Lätit, Eestit ja Venemaad läbiva maantee Eesti piiridesse jääva osa. Teelõik kuulub Euroopa tee E77 koosseisu. See paikneb Murati ja Luhamaa piiripunkti vahel ning selle pikkus on 22,0 km. Riia–Pihkva maantee on Eesti lühim põhimaantee. Samuti on selle maantee liiklussagedus 2020. aasta seisuga põhimaanteede hulgas kõige väiksem, olles vaid 615 autot ööpäevas.

2,4 km Luhamaast Murati poole suubub Riia–Pihkva maanteele Tallinna–Tartu–Võru–Luhamaa maantee.

Maantee läbib Misso alevikku.

Läti pool jätkub tee sealse maanteena A2.

Ajalugu
-------

 *Pikemalt artiklis Riia–Pihkva postimaantee*
Ajalooliselt hõlmab nimi Peterburi-Pihkva–Riia postimaantee osas Riiast Pihkvani. Maanteed on nimetatud ka Riia–Pihkva kiviteeks, kohalike inimeste kõnepruugis ka lihtsalt kiviteeks. Kivitee nimi tuleneb ajast (aastast 1865), kui kogu tee oli kaetud munakivisillutisega. Riia–Pihkva kivitee läbis Pihkva kubermangu ja Liivimaa kubermangu Võru kreisi Misso lähedal ning Lätimaad kuni Riia linnani. Enne kivitee ehitamist kulges Vana Riia-Pihkva kaubatee, 1716. aastast postimaantee läbi Vastseliina, Aluksne, Tsiistre ja Murati ning 1820. aastast ka läbi Võru linna.

Ajalooline tee hõlmab lisaks Eestis paiknevale osale ka teid Lätis ja Venemaal. Tee E77 lõigu Riia–Veclaicene tähis Lätis on A2 ja pikkus 195,6 km. Venemaal paikneva osa, Luhamaa piiripunktist kuni Pihkvani on tee tähiseks A212 ning selle lõigu pikkus on umbes 60 km. Eesti piires on ajaloolist teed suuremal määral õgvendatud Kuura jõe piirkonnas ja viidud see lõuna poolt Kuklase ja Kuura külast mööda.

Riia–Pihkva maanteel asub Sumilkino-Luhamaa tolli- ja piiripunkt, Tartu ja Räpina poolt Petserisse sõitjad ületavad piiri Karisilla–Petseri maanteel Kunitšnaja Gora-Koidula tolli- ja piiripunktis.

Sillad Riia–Pihkva maanteel (Eestis)
------------------------------------

Sildade nimistu pärineb Teeregistri andmebaasist.

| Silla nimi | Kaugus maantee algusest, km | Ületatav takistus |
| --- | --- | --- |
| Kuura sild | 200,7 | Kuura jõgi |
| Luhamaa karjaviadukt | 216,4 | Karjatee |

Vaata ka
--------

E77 asukoht
* E77, maantee, mis kulgeb Pihkvast Budapesti läbi Venemaa, Eesti, Läti, Leedu, Poola, Slovakkia ja Ungari. Üldjoontes kulgeb tee Pihkvast kuni Gdańskini edelasse ja sealt Budapestini lõunasse.

Viited
------

1. ↑  "Liiklusloenduse tulemused 2020. aastal" (PDF). 2021. Originaali (PDF) arhiivikoopia seisuga 22.08.2021. Vaadatud 27.05.2021.
2. ↑  Aimar Altosaar, Riia-Pihkva kivitee – ununenud magistraal ja äritänav, Postimees, 19. august 2022
3. ↑  "Arhiivikoopia". Originaali arhiivikoopia seisuga 16. juuli 2009. Vaadatud 21. augustil 2011.`{{netiviide}}`: CS1 hooldus: arhiivikoopia kasutusel pealkirjana (link)
4. ↑  "Teeregister". Originaali arhiivikoopia seisuga 28. aprill 2021. Vaadatud 27. mail 2021.

| * v
* r
Eesti maanteed |
| --- |
|  Põhimaanteed | 
1 **·**  2 **·**  3 **·**  4 **·**  5 **·**  6 **·**  7 **·**  8 **·**  9 **·**  10 **·**  11 **·**  92 |
|  Tugimaanteed | 
12 **·**  13 **·**  14 **·**  15 **·**  17 **·**  18 **·**  20 **·**  21 **·**  22 **·**  23 **·**  24 **·**  25 **·**  26 **·**  27 **·**  28 **·**  29 **·**  31 **·**  32 **·**  33 **·**  34 **·**  35 **·**  36 **·**  37 **·**  38 **·**  39 **·**  40 **·**  41 **·**  42 **·**  43 **·**  44 **·**  45 **·**  46 **·**  47 **·**  49 **·**  50 **·**  51 **·**  52 **·**  53 **·**  54 **·**  55 **·**  57 **·**  58 **·**  59 **·**  60 **·**  61 **·**  62 **·**  63 **·**  64 **·**  65 **·**  66 **·**  67 **·**  68 **·**  69 **·**  70 **·**  71 **·**  72 **·**  73 **·**  75 **·**  76 **·**  77 **·**  78 **·**  79 **·**  80 **·**  81 **·**  82 **·**  83 **·**  84 **·**  85 **·**  86 **·**  87 **·**  88 **·**  89 **·**  90 **·**  91 **·**  93 **·**  94 **·**  95 |
|  Kõrvalmaanteed | 
Eesti kõrvalmaanteede loend |